Eleticinae

Eleticinae er en underfamilie av plasterbiller.

Utseende 
Middelsstore, avlange, brunrøde til brunsvarte plasterbiller, hode og forkropp kan ha noe metallglans. Hodet er forholdsvis stort, nesten firkantet, med middelsstore fasettøyne, antennene er nokså korte til nokså lange, kan være trådformede, sagtakkede eller kamformede. Pronotum er nokså lite, neppe bredere enn hodet, dekkvingene er betydelig bredere og jevnbrede.

Levevis 
Larvene utvikler seg som rovdyr på egg av bier, veps eller gresshopper, mens de voksne billene er planteetere. Oljebillene er godt beskyttet av sitt kjemiske forsvar og prøver ikke å gjemme seg vekk eller stikke av. Siden de også gjerne er tunge av egg, virker disse billene trege. Blir billene irritert, skiller de ut et sterkt luktende, oljeaktig sekret, blant annet mellom leddene i beina. Dette inneholder cantharidin og andre stoffer, og vil, om det kommer i kontakt med huden, forårsake blemmer eller åpne sår. Om det svelges, kan det være dødelig for et mindre dyr. Billene beskytter også eggene sine med giftstoffer. Oljebillene er gjerne fargerike, i gult, rødt og svart, eller metalliske. Disse fargene signaliserer at billene er giftige eller usmakelige (aposematisme). Noen arter av plasterbiller kan gjøre skade på jordbruksvekster, blant annet hirse.

Utbredelse 
Gruppen forekommer i Sør-Amerika, Afrika og Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien plasterbiller Meloidae Gyllenhal, 1810
 Underfamilien Eleticinae Wellman, 1910
 Stammen Derideini Wellman, 1910
 Slekten Anthicoxenus Fairmaire & Germain, 1860
 Slekten Deridea Westwood, 1875
 Slekten Iselma Haag-Rutenberg, 1879
 Slekten Iselmeletica Kaszab, 1966
 Stammen Eleticini Wellman, 1910
 Understammen Eleticina Wellman, 1910
 Slekten Eletica Dejean, 1834
 Slekten Namibeletica Bologna, Amore & Pitzalis, 2018
 Understammen Eospastina Selander, 1966
 Slekten Eospasta Selander, 1966
 Slekten Serrospasta Selander, 1966
 Stammen Morphozonitini Kaszab, 1969
 Slekten Afrospasta Bologna, 1995
 Slekten Ceriselma Borchmann, 1942
 Slekten Mimiselma Bologna, 2009
 Slekten Morphozonitis Pic, 1922
 Slekten Steniselma Borchmann, 1942
 Stammen Spasticini Kaszab, 1959
 Understammen Protomeloina Abdullah, 1965
 Slekten Protomeloe Abdullah
 Understammen Spasticina Kaszab, 1959
 Slekten Spastica Lacordaire, 1859
 Understammen Xenospastina Selander, 1966
 Slekten Xenospasta Selander, 1966

Referanser

Eksterne lenker 
 Bilde av Eletica colorata
 

Biller formelt beskrevet i 1910
Plasterbiller
Dyr formelt beskrevet av Frederick Creighton Wellman